CELEX: 62009TN0347
Language: sl
Date: 2009-08-31 00:00:00
Title: Zadeva T-347/09: Tožba, vložena 31. avgusta 2009 – Nemčija proti Komisiji

7.11.2009   
            
            
               SL
            
            
               Uradni list Evropske unije
            
            
               C 267/75
            
         Tožba, vložena 31. avgusta 2009 – Nemčija proti Komisiji
   (Zadeva T-347/09)
   2009/C 267/135
   Jezik postopka: nemščina
   
      Stranki
   
   
      Tožeča stranka: Zvezna republika Nemčija (zastopnika: M. Lumma in B. Klein)
   
      Tožena stranka: Komisija Evropskih skupnosti
   
      Predloga tožeče stranke
   
   
               —
            
            
               Odločba Komisije SG-Greffe (2009) D/3985 v postopku glede državnih pomoči št. NN 8/2009 z dne 2. julija 2009 naj se razglasi za nično v delu, v katerem so priglašeni ukrepi opredeljeni kot državne pomoči v smislu člena 87(1) ES;
            
         
               —
            
            
               toženi stranki naj se naloži plačilo stroškov.
            
         
      Tožbeni razlogi in bistvene trditve
   
   Tožeča stranka nasprotuje Odločbi Komisije K(2009) 5080 konč. z dne 2. julija 2009 o shemi pomoči, ki obsega, prvič, brezplačen prenos zveznih površin nacionalne naravne dediščine in, drugič, spodbujanje projektov za varstvo okolja (državna pomoč NN 8/2009 – Nemčija – naravovarstvena zemljišča). V tej odločbi Komisija meni, da je priglašena shema pomoči v skladu s členom 86(2) ES združljiva s trgom Skupnosti. Tožeča stranka izpodbija odločbo v delu, v katerem so priglašeni ukrepi opredeljeni kot pomoči v smislu člena 87(1) ES.
   Tožeča stranka v utemeljitev tožbe navaja, da je tožena stranka v več pogledih napačno uporabila člen 87(1) ES. V zvezi s tem med drugim navaja, da je tožena stranka organizacije za varstvo okolja nepravilno opredelila kot podjetja in napačno opustila predpisani celostni preizkus priglašenih ukrepov. Poleg tega naj organizacije za varstvo okolja s priglašenimi ukrepi ne bi imele nobene prednosti v zvezi z državnimi pomočmi. Tožeča stranka dalje očita napačno uporabo četrtega merila iz sodbe Sodišča z dne 24. julija 2003 v zadevi C-280/00 (Altmark Trans in Regierungspräsidium Magdeburg, Recueil, I-7747).
   Tožeča stranka podredno zatrjuje kršitev obveznosti obrazložitve v skladu s členom 253 ES.